Zhantas/Cleaned-Uzbek_Wikipedia huggingface dataset:
Pornhub

Pornhub — pornografik materiallar bilan tanishishga imkon beradigan sayt. U dunyodagi eng mashhur pornografik saytlardan biri hisoblanadi.

Pornhub Monreal shahrida ishga tushirilgan. 2007-yildan beri sayt San-Fransisko, Xyuston, Yangi Orlean va Londonda ofislariga ega.

2010-yil mart oyida boshqa koʻplab pornosaytlarga egalik qiladigan Manwin (hozirgi Aylo) kompaniyasi tomonidan sotib olingan. Sayt Hindiston, Xitoy, Filippin va Pokiston kabi ayrim mamlakatlarda bloklangan.

 

Turkum:AQSh saytlari
Vadim Strelsov

Vadim Nikolayevich Strelsov (30-aprel 1986-yil, Gavrilinka qishlogʻi Kostyukovich tumani, Mogilyov) — 94 kg gacha vazn toifasida musobaqalarda qatnashgan belaruslik ogʻir atletikachi,2015-yilgi jahon chempioni, Olimpiya oʻyinlari kumush medali sohibi (2016), Belarus Respublikasida xizmat koʻrsatgan sport ustasi (2016). 2019-yilgi Yevropa chempionatining bronza medali sohibi.

Tarjimai holi
Vadim Strelsov 1986-yilning 30-aprelida Mogilev viloyati, Kostyukovichi tumani, Gavrilinka qishlogʻida tugʻilgan.
A.A.Kuleshov nomidagi Mogilyov Davlat Universitetining Jismoniy tarbiya fakultetini 2013-yilda tamomlagan. Hozirgi payta Belarus ogʻir atletika terma jamoasida sportchi-instruktor vazifasida faoliyat yuritmoqda. 
 Faoliyati 
2006-yilda Strelsov jahon miqyosida debyut qildi va Guanchjouda boʻlib oʻtgan oʻsmirlar oʻrtasidagi jahon chempionatida 85 kg gacha vazn toifasida oltin medalni qoʻlga kiritdi. 2007-yilda Chiang Mayda boʻlib oʻtgan jahon chempionatida xuddi shu toifada bronza medalini qoʻlga kiritgan. 2008-yilda Vadim Pekindagi Olimpiadada qatnashgan. Lekin uchta urinishda ham 170 kg toshni koʻtara olmagan.

2015-yilda Vadim Hyustonda boʻlib oʻtgan jahon chempionatida 94 kg vazn toifasida gʻolib chiqdi. 2016-yilda xuddi shu vazn toifasida Rio-de-Janeyrodagi Olimpiadada jami 395 kg toshni koʻtarib, kumush medalni qoʻlga kiritdi.

2019-yil 4-dekabr kuni IWF qozogʻistonlik ogʻir atletikachi Vladimir Sedovning 2008—2016-yillardagi barcha unvonlarini rasman bekor qildi va shu sababli Vadim Strelsov 2014-yilgi jahon chempionatining bronza medalini qoʻlga kiritdi.

 Natijalari 
YilMusobaqaOʻtkazilish joyiVazn toifasiDast koʻtarishSiltab koʻtarishJamiOʻrin 2005 Yoshlar oʻrtasida jahon chempionati Pusan −85 kg 168 kg 195 kg 363 kg 2006 Yoshlar oʻrtasida jahon chempionati Guanchjou −85 kg 170 kg 205 kg 375 kg Jahon chempionati Santo-domingo −85 kg 170 kg 195 kg 365 kg 5 2007 Jahon chempionati Chiangmay −85 kg 170 kg 200 kg 370 kg 2008 Olimpiya oʻyinlari Pekin −85 kg — — — — 2010 Jahon chempionati Antalya −94 kg 175 kg 205 kg 380 kg 10 2011 Jahon chempionati Parij −85 kg 163 kg 196 kg 359 kg 13 2013 Jahon chempionati Vrotslav −94 kg 167 kg 215 kg 382 kg 6 2014 Jahon chempionati Olmaota 94 kg 176 kg 216 kg 392 kg 2015Jahon chempionati Hyuston −94 kg 175 kg 230 kg 405 kg 2016Olimpiya oʻyinlari Rio-de-Janeyro −94 kg 175 kg 220 kg 395 kg 

 Siyosiy qarashlari 
Vadim Strelsov 2020-yilda Belarusdagi noroziliklar bostirilganidan keyin mamlakatning amaldagi hukumatini qoʻllab-quvvatlovchi sport arboblarining ochiq xatiga imzo chekdi.

 

Turkum:Yashayotgan insonlar
Turkum:1986-yilda tugʻilganlar
Turkum:30-aprelda tugʻilganlar
Turkum:Belarus sportchilari
Turkum:Ogʻir atletikachilar
Turkum:Mogilyovda tugʻilganlar
Darya Naumova

Darya Sergeyevna Naumova (1995-yil 26-avgust, Belarusiya, Mogilyov viloyati, Potok qishlogʻi) — belaruslik ogʻir atletikachi, dastlab −75 kg vazn toifasida ishtirok etgan. 2016-yilgi Rio-de-Janeyro Olimpiadasining kumush medali sovrindori va 2020-yili Tokioda boʻlib oʻtgan olimpiya oʻyinlari ishtirokchisi. 2019- yilgi Yevropa chempioni. 2018-yilgi jahon chempionati sovrindori. Belarus Respublikasining xalqaro toifadagi sport ustasi.

 Tarjimai holi 
Darya Sergeyevna Naumova 1995-yil 26-avgustda Belarusning Mogiyov viloyati, Klichevskiy tumani, Potok qishlogʻida tugʻilgan. Sloboda nomli maktabda tahsil olgan. Darya maktabning 10-sinfiga qadar yadro va disk uloqtirish bilan shugʻullangan. Keyin esa ogʻir atletikaga oʻtgan va boʻyi pastligi tufayli kattalar darajasida musobaqalashish qiyinligi murabbiylar tomonidan tushuntirilgan. Bobruysk olimpiya zaxiralari maktabini tamomlagan. Hozirda Belarus davlat universitetining yuridik fakultetida 2-mutaxassislik uchub oʻqimoqda. Bobruyskda yashaydi.

 Oilasi 

 Otasi — Sergey Mixaylovich Naumov.
 Onasi — Irina Matveyevna Naumova.
 Katta opasi — Polina (1987-yilda tugʻilgan), kollejda oʻqituvchi, yoshligida ogʻir atletika bilan shugʻullangan.
 Oʻrtancha opasi — Marina (1990-yilda tugʻilgan), maktabda oʻqituvchi.

 Siyosiy qarashlari 
2020-yilda Belarusdagi noroziliklar bostirilganidan keyin mamlakatning amaldagi hukumatini qoʻllab-quvvatlovchi sport arboblarining ochiq xatiga imzo chekdi.

 Faoliyati 
Xalqaro maydondagi debyutini 2012-yilda yoshlar oʻrtasidagi Yevropa chempionatida −69 kg vazn toifasida amalga oshirgan. Keyinchalik 75 kg vazn toifasida ishtirok etgan.

2018-yil noyabr oyi boshida Ashxobodda boʻlib oʻtgan jahon chempionatida −81 kg vazn toifasida belaruslik sportchi umumiy 245 kilogramm ogʻirlikni koʻtarib, kumush medalni qoʻlga kiritgan. , dast koʻtarishda 137 kg., siltab koʻtarishda esa 108 kg natija bilan kichik bronza medaliga sazovor boʻldi.

2019-yilda Batumida boʻlib oʻtgan Yevropa chempionatida Darya −76 kg vazn toifasida jami 242 kg vaznni koʻtarib, chempion unvoniga sazovor boʻlgan. Dast koʻtarishda ikkinchi oʻrinni (106 kg), siltab koʻtarishda esa birinchi oʻrinni (136 kg) olgan.

 Asosiy natijalari 
Yil Musobaqalar Manzil Ogʻirlik toifasi Dast koʻtarish Siltab koʻtarish Jami Oʻrin 2014-yil Ogʻir atletika boʻyicha Yevropa chempionati Tbilisi, Gruziya −75 kg 108 kg 133 kg 241 kg 4 2015 yil Ogʻir atletika boʻyicha jahon chempionati Hyuston, AQSh −75 kg 115 kg 142 kg 257 kg 5 2016 yil Yozgi Olimpiya oʻyinlari Rio-de-Janeyro, Braziliya −75 kg 116 kg 142 kg 258 kg

 

Turkum:Yashayotgan insonlar
Turkum:1995-yilda tugʻilganlar
Turkum:26-avgustda tugʻilganlar
Turkum:Belarus sportchilari
Turkum:Mogilyovda tugʻilganlar
Turkum:Belarusda tugʻilganlar
Turkum:Ogʻir atletikachilar
Turkum:Belaruslik ayol sportchilar
Vitaliy Kutuzov

Vitaliy Vladimirovich Kutuzov (1980-yil, 20-mart; Pinsk, Brest viloyati) – belaruslik futbolchi. 2002-yildan 2011-yilgacha Belarus milliy terma jamoasi tarkibida ham faoliyat yuritgan. BATE tarixidagi eng yaxshi futbolchilardan biri.

 Tarjimayi holi 
Pinskdagi 3-oʻsmirlar sport maktabi tarbiyalanuvchisi. Birinchi murabbiyi – Aleksandr Shevelyanchik. 1998-yilda, 18 yoshida u BATE futbol maktabini bitirgan. Futbolchining debyut mavsumida jamoa bosh murabbiy Yuriy Puntus asosan Kutuzovni oʻrinbosarlar tarkibida maydonga tushirgan. „Molodechno“ ga qarshi (2:1) birinchi uchrashuvida u tanaffusdan soʻng Vadim Skripchenko oʻrniga maydonga tushdi va yakunda Yuriy Tixomirovga penalti ishlab berdi. Penaltidan kiritilgan gol yagonaligini saqlab qoldi. Debyut yilida Kutuzov 27 oʻyindan 2 tasida maydonga tushdi. Beshta golga mualliflik va toʻqqizta golga hammualliflik qildi.

Keyingi yili Kutuzov 28 oʻyinda 19 ta gol urib, jamoaning eng yaxshi toʻpurariga aylandi. „Naftan“ klubiga qarshi oʻyinda (7:1) xet-trik qayd etdi. Oʻsha mavsumdagi toʻpurarlar roʻyxatida 22ta gol bilan „Slaviya“ futbolchisi Valeriy Stripeykisdan keyin 2-oʻrinni egalladi. BATE mamlakat chempionligini qoʻlga kiritdi.

2000-yil 21-iyunda Kutuzov BATE tarixida oliy liga oʻyinida poker qayd etgan ilk futbolchiga aylandi („Naftan“ klubiga qarshi bahsda 8:0 hisobida qayd etildi). 2001-yilgi mavsumda u oʻzining ikkinchi pokerini Minskning „Torpedo-MAZ“ klubiga qarshi (5:2) bahsda qayd etgan. Chempionatning 18 ta uchrashuvida 14 ta gol urgan. Yevropa ligasida Tbilisining „Dinamo“ jamoasiga toʻp kiritdi. Keyingi turda klub oʻz uyida „Milan“ni qabul qildi va tanaffus vaqtida klublar rahbariyati Kutuzovning transferi boʻyicha kelishib olishdi.

2012-yilda kelishilgan oʻyinlarda qatnashgani uchun uch yilga futboldan diskvalifikatsiya qilingan. Bu esa faoliyatini yakunlashiga sabab boʻlgan.

Katta futbolni tark etgach, xobbi sifatida xokkey bilan shugʻullana boshlagan. Monza klubi safida darvozabon pozitsiyasida harakat qilgan.

2017-yilda B toifadagi murabbiylik litsenziyasini olgan.
 

Turkum:Yashayotgan insonlar
Turkum:Alifbo boʻyicha futbolchilar
Turkum:Belaruslik erkak futbolchilar
Turkum:Futboldagi erkak hujumchilar
Turkum:Sporting CP futbolchilari
Turkum:AC Milan futbolchilari
Turkum:FC BATE Borisov futbolchilari
Turkum:FC RUOR Minsk futbolchilari
Category:Pisa SC futbolchilari
Category:UC Sampdoria futbolchilari
Category:Parma Calcio 1913 futbolchilari
Category:SSC Bari futbolchilari
Category:US Avellino 1912 futbolchilari
Turkum:Belarus Premyer-ligasi futbolchilari
Turkum:Serie A futbolchilari
Turkum:Serie B futbolchilari
Turkum:Primeira Liga futbolchilari
Turkum:Belarus milliy futbol terma jamoasi erkak futbolchilari
Turkum:Belaruslik muhojir erkak futbolchilar
Turkum:Italiyadagi muhojir erkak futbolchilar
Turkum:Portugaliyadagi muhojir erkak futbolchilar
Borisov Arena

Borisov Arenas (Belarus: Barisaoʻ-Arena, Barysaw-Arena; ruscha: Borisov-Arena) — Belarusning Borisov shahrida joylashgan futbol stadioni. FC BATE Borisov va Belarus milliy futbol terma jamoasining uy stadionidir. Stadion 13.126 nafar futbol ishqibozini oʻz bagʻriga sigʻdira oladi.

 Tarixi 
2008-yilda BATE FK UEFA Chempionlar ligasining guruh bosqichiga chiqqan birinchi Belarus klubi boʻldi. Klubning Borisovdagi stadioni guruh bosqichi oʻyinlarini oʻtkazish boʻyicha UEFA talablariga javob bera olmadisdi. Shu bois BATE oʻz raqiblarini „Dinamo Minsk“ stadionida qabul qilishga majbur boʻlgan. Keyingi yil borisovliklar UEFA Yevropa ligasining guruh bosqichiga yoʻllanma olishdi. Klub bosh direktori Anatoliy Kapskiy UEFA talablariga javob beradigan 12-15 ming sigʻimga ega yangi stadion qurish rejasi haqida maʼlum qildi.

Stadionni loyihalashtirish ishlari Sloveniyaning „Ofis arhitekti“ nomli kompaniyasiga topshirilgan. Namuna sifatida Maribordagi „Ljudski vrt“ stadioni olingan. Loyihalashtirish ishlari 2010-yilning yozida oʻz yakuniga yetgan. Shuningdek, asosiy loyihaga qoʻshimcha ravishda taxminan 3000 m2 savdo kompleksi ajratilgan. Keyinchalik loyihaga baʼzi oʻzgartirishlar kiritilgan. Borisov Arenaning qurilish jarayoni 2010-yilning 12-noyabr kuni rasman boshlangan.

Borisov Arenadagi birinchi rasmiy oʻyin 2014-yil 3-may kuni oʻtkazilgan. Ochilish bahsi 2013—2014-yilgi Belarus kubogining final oʻyiniga toʻgʻri kelgan. Final „Neman Grodno“ va „Shakhtyor Soligorsk“ klublari oʻrtasida boʻlib oʻtgan soligorskliklar 1-0 hisobida gʻalaba qozonib, kubokni qoʻlga kiritishgan. Ukrainalik yarim himoyachi Artem Starhorodskiy Borisov arena tarixidagi ilk gol muallifiga aylangan.

 Belarus terma jamoasi ishtirokidagi oʻyinlar 
Belarus milliy futbol jamoasi 2014-yil 4-sentyabr kuni Borisov Arenada oʻzining ilk oʻyinini oʻtkazgan. Oʻrtoqlik oʻyinida Tojikiston terma jamoasini 6-1 hisobida magʻlub etgan. Birinchi rasmiy uchrashuv 2014-yilning 9-oktyabr kuni oʻtkazilgan. Yevro — 2016 saralashi doirasida Belarus termasi 10.512 tomoshabin koʻz oʻngida Ukrainaga 0-2 hisobida magʻlub boʻlgan.

 Oʻyinlar roʻyxati 
#SanaRaqibNatijaTomoshabinlar soniMusobaqa14-sentyabr, 2014-yil Tojikiston6-12,400Oʻrtoqlik uchrashuvi29-oktyabr, 2014-yil Ukraina0-210,512Yevro — 2016 saralash312-oktyabr, 2014-yil Slovakiya1-33,684Yevro — 2016 saralash418-noyabr, 2014-yil Meksika3-26,700Oʻrtoqlik uchrashuvi514-iyun, 2015-yil Ispaniya0-113,121Yevro — 2016 saralash68-sentyabr, 2015-yil Luksemburg2-03,482Yevro — 2016 saralash712-oktyabr, 2015-yil Makedeniya0-01,545Yevro — 2016 saralash86-sentyabr, 2016-yil Fransiya0-012,920JCH — 2018 saralash910-oktyabr, 2016-yil Luksemburg1-19,011JCH — 2018 saralash109-iyun, 2017-yil Bolgariya2-16,150JCH — 2018 saralash119-sentyabr, 2017-yil Shvetsiya0-46,431JCH — 2018 saralash127-oktyabr, 2017-yil Niderlandiya1-36,850JCH — 2018 saralash138-iyun, 2019-yil Germaniya0-212,510Yevro — 2020 saralash1411-iyun, 2019-yil Shimoliy Irlandiya0-15,250Yevro — 2020 saralash

 Galereya 

 Yana qarang 
 Belarusdagi futbol stadionlari roʻyxati

 

Turkum:Belarus futbol stadionlari
Turkum:Koordinatalar Vikimaʼlumotlarda
Sherif Arena

Sherif Arena „Sherif Tiraspol“ futbol jamoasining uy arenasi, Moldovaning boʻlingan mintaqasi — Dnestryani poytaxti Tiraspolda joylashgan. U mahalliy Sherif korporatsiyasiga tegishli. Stadion sigʻimi 12 746 kishini tashkil etadi.

Stadion 40 gektardan ortiq maydonni egallaydi va asosiy maydon va boshqa beshta qoʻshimcha maydon, mashgʻulot maydonlari, qishda foydalanish uchun yopiq yopiq arena, shuningdek, bolalar uchun futbol maktabi va „Sherif“ futbolchilari uchun turar joydan iborat.

2022-yil iyun oyida UEFA Rossiyaning 2022-yilgi Ukrainaga bostirib kirishining bevosita natijasi sifatida Dnestryanida hech qanday Yevropa oʻyinlarini oʻtkazishga ruxsat bermaslikni buyurdi. Sherif 2022-23 UEFA Yevropa Ligasi va 2022-23 UEFA Yevropa Konferensiya Ligasidagi barcha uy uchrashuvlarini Kishinyovdagi Zimbru stadionida oʻtkazgan.

 Yana qarang 

 Malaya Sportivnaya Arena
 Sherif (kompaniya)

 

 

 Stadionning rasmiy sayti (rus, ingliz, rumin tillarida)

Turkum:Moldovadagi futbol stadionlari
Turkum:Dnestrboʻyi Moldova Respublikasi iqtisodiyoti
Turkum:Dnestrboʻyi Moldova Respublikasi futbol stadionlari
Turkum:Tiraspol
Turkum:FC Sheriff Tiraspol
PSA Phuentsholing stadioni

PSA Phuentsholing stadioni, shuningdek, Phuentsholing futbol maydonchasi sifatida ham tanilgan. Butanning Phuntsholing shahrida joylashgan 5000 sigʻimli futbol stadioni. Butan Olimpiya qoʻmitasi 2016-yilda stadionga bir nechta qoʻshimchalar kiritishni oʻz ichiga olgan yirik sport maydonchasini qurish loyihasini boshlangan. 2011-yilning yozida omma uchun ochilgan maydon avval mahalliy futbolchilar tomonidan guruch transplantatsiyasi uchun tayyorlangan.

Bu Phuntsholingdagi yagona dam olish maskani. Misol uchun, har yili oʻtkaziladigan idoralararo futbol turnirining boshlanishi faqat PSA futbol maydonining foydalanishga tayyorligiga bogʻliq..

Stadionda shuningdek Butan monarxi Jigme Khesar Namgyel Wangchuck sharafiga tadbir boʻlib oʻtishi tayyorgarlik maydon sifatida foydalaniladi.

 Tuproq 
2011-yilgi Butan musson turnirida yomgʻirdan qatʼiy nazar, koʻproq oʻyinlar oʻynalgan. Natijada maydondagi oʻt ildizlari koʻchib ketgan va taqir dalaga aylangan. Bunday holatlar musson mavsumida muammo edi.

Qumli maydonchasining oʻrnini bosish uchun sunʼiy chim qurilgan va buning uchun 16,5 million Butan ngultrumi sarflangan.

 Oʻzgarishlar 

 2009-2010

PSA futbol maydonini qayta qurish 2009-yilda 5000 kishiga moʻljallangan uch tomonlama sektordan iborat stadion qurilishi bilan boshlangan. Loyihani amalga oshirish uchun Osiyo taraqqiyot banki tomonidan katta miqdorda Butan Ngultrum 9,8 million ajratilgan.
 2017-yil

V shaklidagi drenaj qurilib, yoʻlakka esa toshlari yotqizilgan. Savdo ishtirokchilariga berilgan koʻrsatmalarga muvofiq, pudratchilarga taxminan 90,428 Butan ngultrum toʻlangan.

 

Turkum:Butan futbol stadionlari
22-may stadioni

22-May stadioni — Yamanning Aden shahridagi koʻp maqsadli stadion hisoblanadi. Stadionda asosan futbol oʻyinlari uchun foydalaniladi va Al-Tilol jamoasining uy stadioni sifatida xizmat qiladi. Arenadan shuningdek boks sporti oʻyinlari uchun ham foydalanilgan. Stadion 2015-yilda Yamandagi fuqarolar urushi paytida vayron qilingan.

 

 

 Jahon stadionlari — Yaman

 
Turkum:Yaman futbol stadionlar
Adamov (České Budějovice)

Adamov — Chexiya Respublikasi Janubiy Chexiya viloyatining České Budějovice tumanida joylashgan qishloq. Uning 1000 ga yaqin aholisi bor.

 Joylashuvi 
Adamov taxminan 5 km České Budějovice shahridan sharqda Třeboň havzasida joylashgan. Eng yuqori nuqtasi- dengiz sathidan yuqorida joylashgan.

 

 Taniqli odamlar 

 Jan W. Speerger (1896-1950), aktyor va kinorejissyor

 

 

Turkum:Koordinatalar Vikimaʼlumotlarda
Turkum:Chexiya
Turkum:Alifbo boʻyicha aholi punktlari Turkum:Chex Respublikasidagi qishloqlar
Fors tili saboqlari (film)

Fors tili saboqlari (ruscha: Уроки Фарси; inglizcha: Persian Lessons) — Vadim Perelman tomonidan suratga olingan va 2020-yilda ekran yuzini koʻrgan, Rossiya, Germaniya va Belorussiya hamkorligida suratga olingan harbiy drama filmi.

 Syujeti 
Film voqealari 2-jahon urushi davrida sodir boʻladi. Konslagerga tushib qolgan asosiy qahramon, belgiyalik yahudiy, omon qolish maqsadida oʻzini fors ekanligiga ishontiradi. Oʻzi tomonidan oʻylab topilgan tilni fors tili sifatida koʻrsatib nemis ofitserini ushbu tilga oʻrgatishni boshlaydi.

 Rollarda 

 Nahuel Pérez Biscayart — Jil Kremye
 Lars Eidinger — gauptshturmfyurer Klaus Kox
 Jonas Nay — rottenfyurer Maks Bayer
 David Schütter — Paul
 Alexander Beyer — komendant
 Andreas Hofer — komendant yordamchisi
 Leonie Benesch — Elza Shtrumpf, xelferin
 Luisa Seline Gaffron — Yana Krauze, xelferin
 Niko Erentayt — obershturmfyurer Krupp

 Yaratilish tarixi 
Film Rossiyaning Hype Film, Germaniyaning LM Media va Two Films, Belarussiyaning Belarusfilm kompaniyalari bilan birgalikda yaratilgan. Suratga olish jarayonlari 2013-yilda boshlangan va dastlab filmga Timur Bekmanbetov rejissyorlik qilishi kerak edi, lekin keyinchalik filmni suratga olishda rejissyorlik Vadim Perelmanga nasib qilgan. Ssenariy Ilya Sofin tomonidan Wolfgang Kohlhaasening „Kapo uchun fors tili“ hikoyasi asosida yozilgan. Suratga olish jarayonlari Belarussiya hududida amalga oshirilgan (shuningdek Bobruysk qalʼasida).

Film premyerasi 2020-yil Berlin kinofestivalida amalga oshirilgan. Tanqidchilar ushbu kartinada Xolokost janridagi filmlar rivojidagi oʻziga xos yangi yondashuvni koʻrishgan. Film Yevropa kinoakademiyasi mukofotiga nomzod sifatida eʼlon qilingan. Ushbu filmni Belarussiya nomidan Oskar mukofotiga nomzod sifatida koʻrsatishgan, lekin keyinchalik film ustida ishlagan jamoaning koʻpchilik qismi ushbu davlat bilan aloqasi yoʻqligi sababli filmni diskvalifikatsiya qilishgan.

Ushbu film 2021-yil 9-aprel kuni prokatga chiqarilgan. Yil davomida u chet el prokatidagi eng kassabop rus filmga aylangan.

 

 

 Petrik G. „Fors tili saboqlari“ yoki Xolokost haqida// Snob (2021-yil 8-aprel)
 Strelchuk A. Vadim Perelmanning „Fors tili saboqlari“ filmiga sharh// InterMedia (2020-yil 24-fevral)
 Dolin A. „Fors tili saboqlari“ — Xolokost haqidagi dahshatli hikoya// Meduza (2021-yil 8-aprel)
Turkum:Holokost haqida filmlar
Tojikiston milliy futzal terma jamoasi

Tojikiston futzal terma jamoasi xalqaro futzal musobaqalarida Tojikistonni himoya qiladi va Tojikistonda futzal boʻyicha boshqaruv organi boʻlgan Tojikiston Futbol Federatsiyasi tomonidan nazorat qilinadi.

 Turnirlar 

 FIFA Futzal Jahon chempionati 
FIFA Jahon chempionati rekordi YilBosqichOʻGʻ DMUGOʻG 1989 Sovet Ittifoqining bir qismi edi 1992Saralash bosqcihida ishtirk etmagan 1996 2000 2004 2008 Saralashdan oʻta olmadi 2012 2016 2021 2024 Aniqlanishi uchun Jami 0/10 0 0 0 0 0 0

 AFC Futzal Osiyo Kubogi 
AFC Futzal Osiyo Kubogi natijalariYilBosqichOʻGʻDMUGOʻG 1999Kirmadi 2000 2001Dastlabki bosqich41031626 2002Kirmadi 2003 2004 20052-Tur (Kubok)63032527 2006Dastlabki bosqich32011618 2007Chorak final41121115 2008Dastlabki bosqich3102627 2010Dastlabki bosqich31021027 2012Dastlabki bosqich3102812 2014Dastlabki bosqich3003521 2016Dastlabki bosqich3012816 2018Dastlabki bosqich3102118 2022Chorak final42021614 2024MalakaliJami11/163913224132211

 Yopiq inshootlardagi va jang sanʼatlari boʻyicha Osiyo oʻyinlarida futzal 
Yopiq inshootlardagi va jang sanʼatlari boʻyicha Osiyo oʻyinlari rekordi YilBosqichOʻGʻ DMUGOʻG 2005 Kirilmadi 2007 Chorak final 5 2 1 2 30 22 2009 Guruh bosqichi 2 0 0 2 4 11 2013 Kirilmadi 2017 Jami 2/5 7 2 1 4 34 33

 Oʻyinchilar 

 Hozirgi tarkib 
Futzal boʻyicha 2023-yilgi arab kubogi uchun terma jamoaga quyidagi futbolchilar chaqirildi.

 Oldingi tarkiblar 
 

; AFC Futsal Championship
 2018 AFC Futsal Championship squads

 Yana qarang 

 Tojikiston milliy futbol terma jamoasi
 17 yoshgacha boʻlgan futbol boʻyicha Tojikiston terma jamoasi
 20 yoshgacha boʻlgan futbol boʻyicha Tojikiston terma jamoasi
 23 yoshgacha boʻlgan futbol boʻyicha Tojikiston terma jamoasi
 Tojikiston futzal ligasi

 

 

 Deyan Jedovich Tojikiston milliy terma jamoasiga yangi bosh murabbiy etib tayinlandi

Turkum:Osiyo futzal terma jamoalari
Turkum:Tojikistonda futzal
Turkum:Tojikiston milliy sport jamoalari
Yekaterina Laskaridou

Yekaterina Laskaridou  — Gretsiyada bolalar bogʻchasi tizimini yaratgan va qizlar maktablarida jismoniy mashqlarni joriy etgan yunon feminist va oʻqituvchisi.

 Biografiyasi 
Laskaridouning, qizlik familyasi Kristomannos, 1842-yilda Vena shahrida Sharqiy Makedoniya yunonlarining Meleniko shahridan (hozir Bolgariyada) Konstantinos A. Kristomannos va Mariya Kazazi oilasida tugʻilgan. 1842-yildan 1855-yilgacha Vena akademiyasida oʻqituvchilar tayyorlash uchun oʻqigan. 1858-yilda bursalik badavlat savdogar Laskaris Laskaridesga uylangan. Ular asosan Afinada yashagan va 1864-yilda Laskaridou bu yerda yunon qizlar maktabiga asos solgan. 1865-yildan 1867-yilgacha Laskaridou Jon va Meri Xill memorial maktabida avval oʻqituvchi boʻlib, keyinchalik maktab direktori boʻlib ishlagan. 1867-yilda Kalliopi Kehadzi bilan Ellin qizlar maktabini tashkil etgan va u yerda 1887-yilgacha (nafaqaga chiqqunga qadar) faolityat yuritgan. 1878 va 1879-yillarda Laskaridou Germaniyada baronessa Berta von Mahrenholtz-Bulovin bilan birga tahsil olgan. U yerda Froebel usulini oʻrganib chiqqan, oʻzi bilan Gretsiyaga olib kelib, maktabgacha taʼlim va tarbiyachilarni tayyorlash faoliyatiga kiritgan. „Hellenikon Parthenagogion“ ni Froebel usulining markaziga aylantirishga harakat qilgan. Laskaridou Gretsiya xotin-qizlar ittifoqining taʼlim boʻlimi prezidenti boʻlgan va gimnastika assotsiatsiyasi bilan maktablarga birinchi gimnastika darslarini tashkil qilish uchun ish olib borgan.

Yunon-turk urushi avjida (1897-yilda) Laskaridou Afina va Pirey shahar teatrlarida kambagʻallar uchun oʻquv seminarlarini tashkil qilgan. Keyinchalik bu yerda ham kambagʻallar uchun bolalar bogʻchalari va gimnaziyalar ochgan. 1906-yilda yetarli miqdorda oʻqituvchilar tayyorlash uchun kechki maktablar ochilgan. Nihoyat, 1912-yilda Laskaridou bolalar oʻqituvchilarini tayyorlash uchun Milliy bolalar bogʻchasini va Afina Oliy qizlar maktabini tashkil etgan .

Uchta qizi: 1876-yilda tugʻilgan taniqli rassom Sofiya Laskaridou, Melpomene va 1882-yilda tugʻilgan Eirini Laskaridou. Eirini Kalliteyada Koʻrlar uyiga asos solgan va Gretsiyaga Braille usulini joriy qilgan.

Xizmatlari uchun Laskaridou Najotkor ordenining kumush xochi bilan taqdirlangan.

1916-yilda Afinada avtohalokatda vafot etgan.

 

Turkum:1916-yilda vafot etganlar
Turkum:Venada tugʻilganlar
Turkum:1842-yilda tugʻilganlar
Chinor tagidagi duel

„Chinor tagidagi duel“ (Shuningdek, „Chinor ostidagi duel“, , )
 — 1979-yil rejissor Melis Abzalov tomonidan suratga olingan oʻzbek sovet filmi. Filmning ssenariy muallifi Rixsivoy Muhammadjonovdir. Film voqealari asosan Jizzax viloyatining Forish tumanida kechgan.

 Tarixi 
1971-yil Melis Abzalov Moskva shahridan mashhur Georgiy Daneliya kursida saboq olib qaytgach, bir necha yildan keyin kino olamidagi ilk mustaqil ishi sanalgan „Chinor ostidagi duel“ filmini suratga olish ishlarini boshlab yuboradi. Nortoy roli uchun eʼlon qilingan kastingda oʻsha davr uchun mashhur boʻlgan Behzod Hamroyev, Xamza Umarovning oʻgʻli Shuhrat Umarov qatnashgan. Georgiy Daneliya maslahati bilan Nortoy roli uchun Rashid Malikov nomzodi tanlangan.

 Mavzusi 
Universitetga oʻqishga kirishga boʻlgan urinishlari muvaffaqiyatsizlik bilan tugagach, yosh yigitcha — Nortoy, Toshkent shahridan oʻzi tugʻilib oʻsgan qishloqqa qaytib, ota kasbi boʻlgan choʻponlik bilan mashgʻul boʻladi. Nortoy soʻqqabosh otasini uylantirishga koʻndirmoqchi boʻlib, qishloq xamshirasini otasi xasta boʻlib qolgani haqidagi yolgʻon bilan uyga chaqiradi. U, shuningdek, butun javobgarlikni oʻz zimmasiga olib, sevgan qizi Oʻgʻiloyning uyiga sovchilikga boradi. Uning ezgu maqsad yoʻlida qilgan harakatlari turli koʻngilsizliklarga sabab boʻladi.

Nortoy otasiga qilingan haqoratlar ortidan qishloq raisini duelga chaqiradi. Yosh yigit vaqt oʻtishi bilan oʻz ishiga mehr qoʻya borishi sababli oʻqish haqida oʻylashni deyarli toʻxtatadi. Ammo uning otasi, keksa choʻpon, sobiq front askari, oʻgʻlini bilim olish zarurligiga ishontiradi. Keyingi yil Nortoy sevgan qizi Oʻgʻiloy bilan oʻqish maqsadida Toshkentga boradi. Nortoy film avvalida va soʻnggida Alisher Navoiy teatri yonida dastlab yakka oʻzi, keyin Oʻgʻiloy bilan favvora ichida suratga tushgan. Oʻsha jarayon mobaynida aytilgan: „Taniyman, Parijdan bular“ jumlasi ancha mashur.

 Dublyaji 
Film „Lenfilm“ kinostudiyasida dublyaj qilingan.
 Rollarda 
Filmda Rashid Malikov, Jalol Yusupov, Hamza Umarov, Obidjon Yunusov, Firuza Arifxonova, Asanqul Quttubaev, Manzura Rahimxoʻjaeva, Abror Tursunov, Husan Sharipov, Oʻktam Luqmonova kabi aktyor va aktrisalar oʻrin egallagan.

 

Turkum:Oʻzbekiston filmlari
Turkum:Oʻzbekiston SSR filmlari
Turkum:Oʻzbek tilidagi filmlar
Brazzers

Brazzers (/ ˈ b r æ z ər z /, kompaniya nomi: MG Premium Ltd.) — Kanadaning Monreal, Kvebek shahrida tashkil qilingan pornografik videolar ishlab chiqaruvchi kompaniya. Xozirda kompaniya ofisi aynan shu shaharda joylashgan. Kompaniya shiori „World’s Best HD Porn Site!“. Saytda 2020-yil dekabr xolatiga koʻra 10 036 ta video mavjud boʻlib, ular 33 ta turli xil saytlar tomonidan yuklangan. 2022-yil dekabr oyi holatiga saytlar tarmogʻida 2340 ta porno yulduz (pornoaktrisa va pornoaktyor) lar mavjud bo'lgan.

 Tarixi 
Kompaniya 2005-yilda Monreal investorlari guruhi tomonidan Brazzers Mansef korporativ nomi ostida tashkil etilgan va pornografik saytlarning katta guruhiga kirgan. 2010-yilda Mansef kompaniyani Fabian Tilmanga sotdi va kompaniya nomi Manwin Inc. nomiga oʻzgartirildi. 2012-yil dekabr oyida Thylmann soliq toʻlashdan boʻyin tovlaganlikda gumonlanib Belgiyadan Germaniyaga ekstraditsiya qilindi. 2013-yil oktyabr oyida Thylmann Manwinning aktivlarini, jumladan Brazzers kompaniyasini MindGeek ichki boshqaruv guruhiga sotgan. 2014-yilda Brazzers oʻzining 10 yilligini Nyu-Yorkdagi Times Squareda bilboard yordamida nishonlagan. 2016-yil sentyabr oyida Vigilante Brazzers veb-saytining ma’lumotlar bazasi buzilganligi haqida xabar bergan, bu sayt 2013-yil aprel oyida buzib kirilganidan keyin deyarli 1 million foydalanuvchiga ta’sir qilgan.Breach of Brazzers Forum (MyBroadband) — http://mybroadband.co.za/news/security/178474-the-south-african-government-departments-exposed-in-the-brazzers-porn-forum-hack.html Breach of Brazzers Forum (LifeHacker) — http://www.lifehacker.com.au/2016/09/brazzers-porn-site-forum-hack-lead-to-80000-accounts-exposed/ .

 Logotipi 
Brazzers logotipi bir necha marta oʻzgargan, ammo sariq va qora ranglar saqlanib qolgan va brending uchun qoʻshaloq z harflariga urgʻu berilgan.
 Reytingi 
2021-yil iyul holatiga koʻra, Brazzers.com saytida Alexa trafik reytingida 3,576 chi oʻrinda turgan.

 

 
 Rasmiy veb sayti

Turkum:Shirkatlar
Turkum:Kompaniyalar
Turkum:Monrealdagi kompaniyalar
Turkum:Video tayyorlovchi saytlar
Turkum:Kanada pornografik va erotik veb saytlari
Pipe Dreams

„Pipe Dreams: Water and Empire in Central Asia's Aral Sea Basin“  — amerikalik tarixchi Maya K. Peterson qalamiga mansub kitob. Ilk bor 2019-yil Kembrij universiteti nashriyotida chop etilgan. Kitobda Markaziy Osiyoda Rossiya imperiyasi hamda Sovet Ittifoqi davrida amalga oshirilgan va taklif qilingan yirik suv loyihalari haqida soʻz boradi. Kitob tanqidchilar olqishiga sazovor boʻldi va Markaziy Osiyo ekologik tarixi boʻyicha muhim asar oʻlaroq baholandi.

Kitob Peterson Garvard universitetida yozgan PhD dissertatsiyasiga tayanadi. Kitob muallifning Rossiya, AQSh hamda Markaziy Osiyo mamlakatlaridagi arxivlarda olib borgan tadqiqotlari mahsulidir. „Pipe Dreams“ Peterson 2021-yil kutilmaganda vafot etishidan oldin yozgan yagona kitobidir.

Boʻlimlari
Kitobda Markaziy Osiyoda irrigatsiya loyihalarining tarixiy rivojlanishi xronologik tartibda koʻrib chiqiladi. Birinchi bobda chor tuzumi Turkistonni bosib olganidan keyingi yillardagi irrigatsiya rejalari muhokama qilinadi. Ayni boʻlimda Markaziy Osiyoda suvdan foydalanish odatlari haqida ham qisqacha soʻz yuritiladi. Ikkinchi bobda XIX asr oxiridagi hodisalar hamda Nikolay Konstantinovich kabi eʼtiborga molik shaxslar va ularning Markaziy Osiyodagi sugʻorish loyihalari haqida hikoya qilinadi. Uchinchi bob chor Rossiyasi Birinchi jahon urushidan oldin sugʻorish imkoniyatlarini kengaytirish uchun olib borgan kurashlarga bagʻishlangan. Toʻrtinchi bobda Yettisuvdagi Chuy daryosi loyihasi va 1916-yilgi Oʻrta Osiyo qoʻzgʻoloni haqida soʻz boradi. Beshinchi bobda bolsheviklarning urushdan keyingi davrdagi irrigatsiya tashabbuslari koʻrib chiqiladi. Oltinchi bobda XX asrning 30-yillarida amalga oshirilgan sovetlarning besh yillik rejalari va yirik irrigatsiya loyihalari, jumladan, Vaxsh daryosidagi irrigatsiya loyihasi va Katta Fargʻona kanali haqida soʻz boradi. Nihoyat, epilog ushbu tarixiy voqealarni Orol dengizi inqirozi bilan bogʻlaydi.

Kutib olinishi
„Pipe Dreams“ taqrizchilar tomonidan yuqori baholandi. Xususan, Petersonning bir necha mamlakatda joylashgan arxivlarda izlanish olib borib, mukammal asar yozgani olqishlandi. Indiana universiteti professori Marianne Kamp asarni „hayratlanarli darajada tez surʼatli, koʻp qirrali hamda xush koʻrib oʻqishga loyiq“ deya tasvirladi. Merilend universiteti professori Sarah Cameron esa „Umuman olganda, kitob Rossiya va Sovet Ittifoqining atrof-muhit tarixiga yirik qoʻshimcha“ boʻlganini xulosa qildi. Dublin universitet kollejii xodimi Jeniffer Keating oʻzining „On Arid Ground“ kitobida asarni „mukammal monografiya“ deya baholadi.

 

 
 „Pipe Dreams“ Kembridj universiteti nashriyoti saytida 

Turkum:Markaziy Osiyo boʻyicha kitoblar
Turkum:Tarix boʻyicha kitoblar
Mendizorrotza stadioni

Mendizorrotza yoki Mendizorroza — Ispaniyaning Vitoria-Gasteiz shahrida joylashgan futbol maydoni. Undan Deportivo Alavés jamoasi uy maydoni sifatida foydalanadi.

 Tarixi 
1924-yil 27-aprelda ochilgan ushbu stadion Ispaniya professional futbol ligasidagi El Molinón va Mestalya stadionlaridan keyingi uchinchi eng qadimiy futbol maydonlaridan biri sanaladi.

Mendizorroza shu kungacha bir necha marta taʼmirlangan. Ulardan eng asosiysi 1999-yilgi tomoshabinlar sigʻimini hozirgi 19,840 ga oshirish maqsadida burchaklarga qoʻshimcha tribunalar qoʻshilgandagi taʼmiri hisoblanadi.

2016-yilda klub prezidenti Josean Querejeta stadionni modernizatsiya qilish va keygaytirishni, maydon sigʻimini 28,000 ga yetkazishni eʼlon qilgan. Ispaniyadagi COVID-19 pandemiyasi sababli 2020-yilning iyun oyida klub loyihaning kamida 1 yilga kechiktirilganligini tasdiqlagan.

 Galereya 

 

Turkum:Stadionlar
Turkum:Ispaniya stadionlari
Turkum:Basklar mamlakatidagi futbol stadionlari
Minsk-Arena

Minsk Arena (toʻliq nomi — , ) — Belarus poytaxti Minsk shahridagi sport-koʻngilochar majmuasi. Majmua toʻrtta obyektdan iborat: koʻp funksiyali sport va koʻngilochar arena ( oʻrinli), konkida uchish stadioni (3000 oʻrinli), velodrom (2000 oʻrinli) va ochiq koʻp qavatli avtoturargoh (1080 toʻxtash joyi).

2009—2010-yilgi mavsumdan boshlab Kontinental xokkey ligasida qatnashadigan Dinamo xokkey klubi (Minsk) uchun uy maydoni hisoblanadi.

 Tarixi 
„Minsk Arena“ Belarus Prezidentining 2005-yil oxirida qabul qilingan „koʻp tarmoqli sport majmuasini qurish toʻgʻrisida“gi farmoniga binoan qurilgan. Qurilish ishlari 2006-yilning bahorida boshlangan. Majmua „Belproekt“ kompaniyasi tomonidan loyihalashtirilgan. Asosiy pudratchi esa „Minskpromstroy“ kompaniyasi edi. Qurilish ishlarini Belarus Respublikasining sobiq sport va turizm vaziri va Belarus prezidentining yordamchisi — Nikolay Ananyev nazorat qilganPrezident Belarusi naznachil Nikolaya Ananeva gendirektorom „Minsk-Areni“.

Dastlab, 2008-yil 30-dekabrda velodrom foydalanishga topshirildi. 2009-yil iyul oyida ushbu velodrom velosport boʻyicha Yevropa chempionatiga mezbonlik qildi. 2009-yil 2 dekabrda konkida uchish stadioni muzida ilk mashgʻulot boʻlib oʻtdi. Minsk-Arenadagi birinchi xokkey oʻyini 2009-yil 26 dekabrda boʻlib oʻtgan. Bu oʻyinda „Minsk“ sport maktabi va „Yunost“ xokkey maktabining yoshlar jamoalari oʻzaro kuch sinashishdi. Minsk-Arena tarixidagi ilk gol Minsk sport maktabi jumoasi hujumchisi Pavel Pechur tomonidan raqiblari darvozasiga kiritildi. Birinchi rasmiy oʻyin 2010-yil 14-yanvarda boʻlib oʻtdi. Unda KXL doirasida „Dinamo Minsk“Magnitogorskning „Metallurg“ klubini qabul qildi.

Minsk Arenaning tantanali ochilish marosimi 2010-yil 30-yanvarda doirasida boʻlib oʻtdi. Oʻsha paytda mazkur arena kattaligi boʻyicha KXL jamoalari maydonlari orasida birinchi, Yevropadagi xokkey arenalari orasida toʻrtinchi oʻrinda edi.

2014-yil mayda Minsk Arena xokkey boʻyicha jahon chempionati oʻyinlariga mezbonlik qilgan ikkita maydondan biriga aylandi.

2016-yilning yanvar oyidan boshlab Minsk Arenada „Starladder i-League Season 13“ kibersport musobaqasi oʻtkazilib kelinmoqda.

2018-yil 25-noyabr kuni „Junior Eurovision Song Contest 2018“ nomli xalqaro qoʻshiq tanlovi boʻlib oʻtgan.
center|thumb|800x800px| Minsk Arenaning panorama koʻrinishi

 

 

 

Turkum:Sportga oid chala maqolalar
Turkum:Sport
Turkum:Xokkey
Turkum:Belarusdagi basketbol maydonlari
Turkum:Belarusdagi xokkey maydonlari
Turkum:Belarusdagi yopiq arenalar
Turkum:Minskda sport
Turkum:Belarusdagi velodromlar
Turkum:Minskdagi bino va inshootlar
Turkum:Minsk xokkey arena
Saudiya Arabistoni milliy futzal terma jamoasi

Saudiya Arabistoni milliy futzal terma jamoasi Saudiya Arabistoni futbol federatsiyasi tomonidan nazorat qilinadi va xalqaro futzal musobaqalarida Saudiya Arabistoni nomini himoya qiladi.

 Turnirlardagi ishtirok 
Saudiya Arabistoni 1989-yilda Niderlandiyada boʻlib oʻtgan futzal boʻyicha birinchi jahon chempionatida ishtirok etish uchun FIFA tomonidan taklif qilingan. Ispaniya, boʻlajak jahon chempioni Braziliya va Vengriya bilan bir guruhda ishtirok etgan va uchta magʻlubiyatdan soʻng, dastlabki bosqichni turnir jadvalidagi soʻnggi oʻrinda yakunladi. Saudiya Arabistoni futzal termasining navbatdagi xalqaro ishtiroki 2007-yilda, Makaodagi Yopiq inshootlardagi Osiyo oʻyinlarida ishtirok etgan. Oʻshan davrdadan beri terma jamoa xalqaro maydonda koʻrinmay qoldi. 2009-yilda terma jamoa 2010-yilgi Osiyo chempionati saralash bosqichi uchu roʻyhatga olingan, biroq qur’adan soʻng musoboqada ishtirok etmasligi aytilganthe-afc.com: Saudi Arabia withdraw from AFC Futsal Championship (28. Sep. 2009).

 Natijalar 

 2022 

 2023 

 Turnirlar 

 FIFA Futzal Jahon chempionati 
Jahon chempionati rekordiSaralash bosqichiYilBosqichOʻGʻDMUGOʻG+/-OʻGʻDMUGOʻG 1989Dumaloq 13003427 −23Malaka yoʻq 1992KirmadiKirmadi 1996 2000AFC Futzal Osiyo Kubogi orqali sarlash bosqichida oʻynagan 2004 2008 2012Oʻqimagan 2016 2021 2024AniqlanadiJami1/103003427-23000000

 AFC Futzal Osiyo Kubogi 
AFC Futzal Osiyo KubogiSaralash bosqichiYilBosqichOʻGʻDMUGOʻG+/-OʻGʻDMUGOʻG 1999KirmadiMalakaga ega emas 2000 2001 2002 2003 2004 2005 2006Ishtirok etmagan 2007 2008 2010 2012Saralashdan oʻta olmgan42022714 201440131015 2016Guruh bosqichi3012711 −4301249 2018Saralashdan oʻta olmgan303077 2020Bekor qilindi3111108 2022Guruh bosqichi320174 +33120109 2024Amaldagi3201145Jami3/1762131415-1236898267

 Yopiq inshootlardagi va jang sanʼatlari boʻyicha Osiyo oʻyinlari 
Yopiq inshootlardagi va jang sanʼatlari boʻyicha Osiyo oʻyinlari rekordi YilBosqichOʻGʻDMUGOʻG+/- 2005Ishtirok etmagan 2007 Guruh bosqichi 4 1 0 3 15 29 −14 2009Ishtirok etmagan 2013 Guruh bosqichi 2 0 0 2 1 7 −6 2017Ishtirok etmagan Jami 2/5 6 1 0 5 16 36 −20

 Futzal boʻyicha Arab chempionati 
Futzal boʻyicha Arab chempionati rekordi YilBosqichOʻGʻDMUGOʻG+/- 1998 Kirilmadi 2005 2007 2008 2022 6 3 1 1 1 11 12 −1 Jami 1/5 3 1 1 1 11 12 −1

 Futzal boʻyicha GCC kubogi 
Futzal boʻyicha GCC kubogi rekordi YilBosqichOʻGʻDMUGOʻG+/- 2013 Ikkinchi oʻrin 4 2 1 1 15 13 +2 2015 6 5 0 2 3 12 19 −7 Jami 2/2 9 2 3 4 27 32 −5

 Futzal boʻyicha WAFF chempionati 
WAFF futzal chempionati 2022

Falastin 1-2 Saudiya Arabistoni

Saudiya Arabistoni 4-5 Quvayt

Saudiya Arabistoni 3-2 Iroq

Saudiya Arabistoni 4-3 Ummon

Saudiya Arabistoni 3-5 Quvayt

 2022 GCC oʻyinlari 
Bahrayn 1-3 Saudiya Arabistoni

Saudiya Arabistoni 2-3 Quvayt

BAA 5-2 Saudiya Arabistoni

Saudiya Arabistoni 3:0 Ummon

 

 

 Saudiya Arabistoni FA rasmiy sayti

Turkum:Osiyo futzal terma jamoalari
Turkum:Saudiya Arabistonida futzal
Turkum:Saudiya Arabistoni milliy sport jamoalari
Zarmed University

Zarmed universiteti Buxorodda tashkil etilgan birinchi xususiy universitet bo‘lib, 2022-yilda tashkil etilgan. Universitetga tadbirkor va taʼsischi Dilshod Dalerovich Shukurlaev asos solgan. Universitetning Buxoro va Samarqandda ikkita kampusi bor.

 Universitet tarixi 
Zarmed universiteti 2022-yil avgust oyida Turon Zarmed universiteti sifatida tadbirkor Dilshod Shukurlaev tomonidan tashkil etilgan . 2021-yilda Oʻzbekiston Respublikasi Prezidenti Shavkat Mirziyoyev Samarqand shahrida ochilgan ko‘p tarmoqli tibbiyot markaz "Zarmed – Pratiksha" Oʻzbekiston-Hindiston qoʻshma korxonasi faoliyati bilan tanishdi. Dilshod Shukurlaev 2021-yilda Samarqand shahrida "Zarmed – Pratiksha" qoʻshma korxonasi tashkil etishda katta hissa qoʻshgan Dilshod Shukurlaev Oʻzbekiston Respublikasi Prezidenti Shavkat Mirziyoyev xususiy tibbiyot universiteti va klinikadan iborat tibbiyot klasterini tashkil etish taklifidan soʻng Zarmed Universitetini tashkil etishga qaror qiladi. Zarmed Universiti oʻzining bilim va malakasi orqali insoniyat taraqiyotiga mahalliy,milliy va global miqyosida hissa qoʻshishga intiluvchi salohiyatli kadrlar tayyorlashni oʻz oldiga maqsad qilib qoʻygan

 K.Kampuslar 
Zarmed universiteti ikkita kampusga ega - Buxoro va Samarqandda.

 Buxoro 
Zarmed Universitetining Buxoro shahridagi 3 gektar (7,4 akr) kampusi Qayum Murtazoev koʻchasida joylashgan boʻlib, 9 ta blokdan iborat.

 Samarqand 
Zarmed Universitetining Samarqand shahridagi 2,8 gektar (6,9 akr) kampusi Xo‘ja Ahror Valiy ko‘chasida joylashgan bo‘lib, 10 ta blokdan iborat.

 Fakultetlar 
Hozirgi kunda Zarmed universitetda bakalavriatning 17 ta yoʻnalish boʻyicha 3 fakultet mavjud. Fakultetlar va ularning tegishli taʼlim yoʻnalishlariga quyidagilar kiradi:

 Davolash ishi
 Farmatsiya ( bo`yicha)
 Stamatologiya (yo`nalish bo`yicha)
 Pedagogika
 Prixologiya
 Boshlang`ich ta`lim
 Maktabgacha ta`lim
 Filologiya va tillarni o`qitish (rus tili)
 Filologiya va tillarni o`qitish (ingliz tili)
 Filologiya va tillarni o`qitish (koreys tili)
 Filologiya va tillarni o`qitish (turk tili)
 Tarix (mamlakatlar va yo`nalishlar bo`yicha)
 Sport faoliyati (faoliyat bo`yicha)
 Iqtisodiyot (tarmoqlar va sohalar bo`yicha)
 Moliya va moliyaviy texnalogiyalar
 Qurilish muhandisligi (faoliyat bo`yicha)
 Kompyuter ilmlari va dasturlash texnologiyalari (yo`nalish bo`yicha)

 Hamkorlik 
Zarmed Universitetida talabalar sifatli bilim olishi va malaka oshirishi uchun xalqaro universitet va muassasalar bilan hamkorlik yoʻlga qoʻyilgan. Temple universiteti (AQSh), Hana General Hospital (Koreya Respublikasi), Apollo Hospitals (Hindiston), Almazov Milliy Tibbiy Tadqiqot Markazi (Rossiya), Belarus Davlat Tibbiyot Universiteti, Sharja universitet gospitali (BAA), Acibadem universiteti (Turkiya), Baskent University Healthcare Group (Turkiya) va Voronej Davlat Universiteti (Rossiya).

 

 

 Rasmiy veb-sayt

Turkum:Samarqand bino va inshootlari
Turkum:Oʻzbekistondagi universitetlar
Xixvi

Xixvi (/ kʰɪˈxvi /; gruzincha ხიხვი) — Sharqiy Gruziyada, xususan Kaxeti mintaqasida yetishtiriladigan uzum navi.

 Kelib chiqishi 
Uzumning kelib chiqishi va uning nomining ayni qayerdan paydo boʻlganligi noaniqligicha qolmoqda. Xixvi uzumlari asosan viloyatning sharqiy-janubiy mintaqalarida, Alazani daryosining oʻng qirgʻogʻi yaqinida oʻstiriladi. Shuningdek, Kartlida ham mazkur uzum navi yetishtiriladi.

 Uzumchilik 
Uzumlar yumaloq koʻrinishda boʻlgan katta, uch boʻlakli barglari bilan ajralib turadi. Oʻrtacha kattalikdagi shodasi konussimon, qanotsimon, koʻrinishga ega boʻladi. Uzum donalarining oʻzi esa oʻrtacha uzunlikda, yashil-sariq tusli, poʻsti yupqa boʻladi. Xixvi uzumining kurtaklari odatda aprel oyining birinchi yarmida unib chiqa boshlaydi va sentyabr oyida yetiladi.

 Vino tayyorlash uslubi 
Xixvi Yevropa va anʼanaviy gruzin Kvevri metodologiyasida stol va shirin sharob ishlab chiqarish uchun yetishtiriladi. Uzum oʻzining yuqori shakar konsentratsiyasi bilan mashhur. Undan yorqin yashil va quyuq rangga ega boʻlgan yaxshi muvozanatlashgan, nozik taʼmli sharob ishlab chiqariladi.

Xixvi oʻzining yuqori sifati sababli ham maqtovga sazovor boʻlib, boshqa vino tayyorlanadigan uzum navlari bilan ularning yumshoqligi va xushboʻyligini yaxshilash uchun qoʻshimcha sifatida birgalikda foydalanilishi mumkin. Bundan tashqari, u oʻzining quyuq sariq rangi, garmonik taʼmi bilan mashhur Kardanaxi mikro zonasida yaxshi sifatli shirin sharob ishlab chiqarish uchun foydalaniladi.

Xixvi vinosi oʻrtacha alkogol darajasi va yumshoq kislotaliligi bilan ajralib turadi. Bu uni bitta navli sharob sifatida mustaqil ishlab chiqarish uchun yoki aralashmaning yuqori konsentratsiyasini oshirish uchun qoʻshimcha sifatida qoʻllanilishiga mos keladi. Potentsialiga qaramay, Xixvi uzumlari va undan tayyorlangan sharob hali ham u qadar koʻp oʻrganilmagan va boshqa sharob singari qadrlanmaydi.

 

Turkum:Uzum navlari
Turkum:Gruziyaning uzum navlari
Turkum:Gruziya uzum navlari
Borjgali

right|thumb|Borjgali belgisi
Borjgali (shuningdek, Borjgala yoki Borjgalo; Laz tilidagi Borçgali) — Gruziyada Quyosh va abadiyat ramziEvolving Virtual and Computational Paleontology. (2020). (n.p.): Frontiers Media SA. p.131 : „seven-rayed symbol of sun and eternity typical of Georgia“ Mikaberidze, A. (2015). Historical Dictionary of Georgia. United Kingdom: Rowman & Littlefield Publishers. p.204. Borjgali koʻpincha hayot daraxti ustidagi yettita aylanib turuvchi qanotchalar bilan ifodalanadi. Ular turli shakllar va oʻzgarishlarni yaratish uchun qoʻllanilinishi mumkin. Mazkur belgi Gruziya madaniyatining asosiy ramzi sifatida ham eʼtirof etiladi.

 Etimologiyasi 
Borjgali atamasi Megrelian tilidan olingan boʻlib, (barchxali) soʻzidan kelib chiqqan, deb hisoblaniladi. Mazkur jumla soʻzma-soʻz tarjima qilinganda „kuchli porlash“ degan maʼnoni anglatadi. Boshqa baʼzi olimlar esa bu belgining turli xil kelib chiqishi haqidagi versiyalar mavjudligiga ishonishadi. Qadimgi Megrelian tilida borj „vaqt“, gal esa „oʻtish“ yoki „oqim“ degan maʼnoni anglatadi. Shunday qilib, butun ibora „vaqt oqimi“ degan maʼno hosil qiladi.

 Foydalanilishi 
Nasroniylargacha boʻlgan davrda mazkur belgi Gʻarbiy (Kolxida va Sharqiy Gruziyada (Gruziya meʼmorchiligidagi Dedabodzi, „ona-ustun“)) muqaddas ramz sifatida Kura-Araxes madaniyatida, Darbaziyning bir qismi oʻlaroq keng qoʻllanganრატი იონათამიშვილი „ბორჯღალასა და სვასტიკის გენეზისისთვის“ თბ.(2006) Rati Ionatamishvili, Genesis of the Leopard and the Swastika, Tbilisi, 2006 . Oʻrta asrlarda esa bu belgi xristian ramziyligining bir qismiga aylanib ketgan.

Hozirgi vaqtda mazkur belgi Gruziya identifikatorlari va pasportlarida, shuningdek, valyutalarda va Gruziya regbi ittifoqi tomonidan keng qoʻllanadi. Gruziya regbi jamoasi oʻyinchilari (borjgalosnebi) deb ataladi, bu „Borjgali (belgisi)ni olib yuradigan erkaklar“ degan maʼnoni anglatadi. Bundan tashqari, 1990-yillarning oxiri va 2000-yillarning boshlarida Gruziya dengiz floti bayrogʻida ham shu belgidan foydalanilganPrevious edition: pie90
Format: A4 (tall) (279×210 mm). Gruziya millatchilari koʻpincha milliy gʻururni namoyish etish uchun ushbu ramzdan foydalanadilar iqtibos kerak .

 Galereya 

 Yana qarang 

 Laz xalqi
 Arevaxach
 Hilarri
 Lauburu
 Triskelion
 Svastika
 20-asr boshlarida svastikaning gʻarbda qoʻllanishi
 

 

 Belgilar lugʻati 
 Gruziyaning tarixiy lugʻati, Aleksandr Mikaberidze
 T. Uilson „Svastika, eng qadimgi maʼlum ramz va uning koʻchishi“ Vosh. 1990-yil
 Transkavkaz banknotlari, Arutiun Airapetian, 52-bet
Turkum:Gruziya madaniyati
Turkum:Gruzin mifologiyasi
Turkum:Ramzlar
Turkum:Gruzincha soʻzlar va iboralar
Turkum:Gruziyaning milliy ramzlari
Gulliver effekti

Gulliver effekti – bu katta elementga koʻplab kichik elementlar taʼsirini ifodalash uchun ishlatiladi . Makroiqtisodiyotda dengizga chiqish imkoniyati cheklangan qoloq davlatlarga qoʻshni boʻlgan qudratli davlatning taʼsirini ifodalashda qoʻllanadi . Ayrim da koʻrinmas, mayda xavflardan qoʻrqib, oʻz istaklarimizni amalga oshira olmasligimizni, atrofdagilarning xohish-irodasiga koʻra ish tutishimizni bildiradi. Shuningdek, katta toʻplamdagi kichik xatolar kichik toʻplam guruhlariga salmoqli taʼsir etishini anglatadi . Ibora sifatida notanish muhitda odam oʻzini kichik, ahamiyatsiz sezishini yoki haddan tashqari eʼtibor markazida boʻlishini ham ifodalaydi. Molekulyar kimyoda bir modda molekulasini hosil qilishda ishtirok etgan mayda zarralar birgalikda yaxlit moddani hosil qiladi. Bu atama Jonatan Sviftning „Gulliverning sayohatlari“ romanidan ilhomlangan boʻlib, unda bosh qahramon turli mamlakatlarga sayohati davomida hajmi oʻzgarishini boshdan kechiradi .

 

 
 https://new_words.en-academic.com/172/Gulliver_effect
 https://www.researchgate.net/publication/346053113_Gulliver_Effect_in_Macroeconomic_Policies_of_Landlocked_Developing_Countries_A_Comparative_Study
 https://www.beverleystone.co.uk/do-you-suffer-from-the-gulliver-effect/
 https://files.eric.ed.gov/fulltext/ED504912.pdf
 https://en.wikipedia.org/wiki/Gulliver%27s_Travels

Turkum:Effektlar haqidagi maqolalar
Tetri Giorgi

thumb|Gruziyaning Axmeta shahridagi Alaverdi monastiri yaqinida joylashgan Tetri Giorgi cherkovi.
thumb|Tetri Giorgi va yetti samoviy sayyora — Gruziya Demokratik Respublikasi gerbining 1918-yilgi dizayni. 
Tetri Giorgi („Oq George“) —Gruziyadagi xristian Saint-Georgening mahalliy nomlaridan biri, u mamlakatning shimoli-sharqiy togʻli tumanlarida istiqomat qilgan.

Tetri Giorgi tasviri 1918–1921 va 1991–2004-yillarda Gruziya gerbining bir qismi sifatida milliy ramz sifatida ishlatilgan. Tetri Giorgi nomi, shuningdek, bir nechta siyosiy va nosiyosiy tashkilotlar tomonidan, xususan, Yevropadagi anti-sovet gruzin emigratsiya guruhi va 1990-yillarda harbiylashtirilgan birlik tomonidan ham qabul qilingan.

 Tarixi 
Saint George Gruziyada antik davrdan beri hurmatga sazovor shaxslardan biri boʻlgan. Gruziya nomining kelib chiqishi haqidagi soxta etimologiya tarixi boʻyicha, avliyoning nomidan Gruziya eksonimi sifatida 11-12-asrlarda foydalanilgan boʻlishi mumkin.

Tetri Giorgi nomi Kaxeti mintaqasi bilan ham bogʻliq. Bu joy nasroniy avliyosini mahalliy oy xudosiga sigʻinish bilan birlashtirgan sinkretistik deb ham hisoblaniladi.

Xristian avliyosining bayramidan ajratilgan Tetri Giorgi (tetrigiorgoba) bayrami har yili 14-avgustda nishonlangan. Oʻsha vaqtda sharqiy Gruziya provinsiyalaridan koʻplab ziyoratchilar avliyoning bosh ziyoratgohi — 14-asrda qurilgan cherkovda boʻlib oʻtadigan tungi ziyofatlarda qatnashishgan. Mazkur cherkov hozirgi Axmeta munitsipalitetidagi Kaxeti shahrining Atsquri qishlogʻida joylashgan http://www.folk.ge/index.php?section=164&lang_id=geo&info_id=551 თეთრი გიორგი (Tetri Giorgi). State Center of Folklore of Georgia. April 14, 2008. Retrieved on April 30, 2009.

 Geraldikada 
1918-yil may oyida Rossiya imperiyasidan mustaqil boʻlgan Gruziya Demokratik Respublikasi oʻz gerbining markaziy qismida Tetri Giorgining otliq tasvirini joylashtirgan. Gruziyaning sotsial-demokratik hukumati uning nasroniy ramziyligini maʼqul koʻrmagani uchun, tasvir dunyoviy koʻrinish kasb etgan, deb eslaydi zamonaviy Gruziya hukumatining tanqidchisi Revaz Gabashvili Gabashvili, Revaz, „მოგონებები“ („Memoirs“), pp. 119-120, in: Sharadze, Guram & Sanikidze, Levan (ed., 1992), დაბრუნება (ქართული ემიგრანტული ლიტ-რა) („The Comeback — Georgian Émigré Literature“). Tbilisi: Metsniereba.. Ushbu dizaynda Tetri Giorgi „Yetti samoviy“ (yetti klassik sayyora) tasviri ostida qurolli otliq sifatida koʻrsatilgan.

Ushbu gerb 1921-yilda Sovet Ittifoqi Gruziyani qoʻlga kiritilgunga qadar amalda boʻlgan. Postsovet respubliklari qatori Gruziya ham mustaqillikka erishganidan soʻng 1991-2004-yillar oraligʻida yana shu gerbdan foydalanilgan.

 Yana qarang 

 Tetri Giorgi (tashkilot)
 Armazi (xudo)
 Kopala

 

Turkum:Gruziya tarixi